Сариев Абдымамбет

Сариев Абдымамбет – жазуучу. Токтогул районунун Жетиген айылында 1957-жылы 23-февралда туулган. 1972-жылы Жетиген орто мектебинин 8-классын аяктагандан кийин Токтогул шаарчасындагы №19 шаардык профессионалдык кесипчилик-техникалык окуу жайына кирип, автослесарь кесипчилигине ээ болгон жана Өзгөрүш айылындагы автогаражда жумушчу, 1974-жылы Токтогул райондук “Учкун” гезитинин типографиясында гезит басуучу болуп иштеген. 

1974-жылы анын алгачкы ырлары, новеллалары, сатиралык аңгемелери Токтогул райондук “Учкун” гезитинде жарык көрө баштаган.

1975–1977-жж. Советтик Армиянын катарында кызмат өтөгөн. 1977–1979-жж. Токтогул райондук турмуш-тиричилик комбинатындагы курулуш бригадасында кыш кыноочу, бетондоочу, 1980-жылы Фрунзедеги Кыргызстан Компартиясынын Борбордук комитетинин № 1 типографиясында гезит басуучу-жумушчу болуп иштеген. 1981–1986-жж. Фрунзедеги СССРдин 50 жылдыгы атындагы Кыргыз мамлекеттик университетинин журналистика бөлүмүндө окуган. 1986–1998-жж. Базар-Коргон райондук “Эмгек жалыны”, Жалал-Абад облустук “Акыйкат жарчысы”, мугалимдердин облустук “Дил” гезиттеринде кабарчы, бөлүм башчы, өз кабарчы кызматтарында эмгектенген.

1999–2001-жж. Кыргызстан Жазуучулар союзунун төрагасынын орунбасарынын милдетин аткаруучу, жооптуу катчы болуп эмгектенип, 2000-жылы жаш акын-жазуучулардын республикалык “Нурборбор” чыгармачылык бирикмесин уюштурган. 

2007-2009-жж.  Кыргыз улуттук телерадиокорпорациясындагы радионун адабий-драмалык “Казына” башкы редакциясында өз кабарчы-редактор,

2009-2011 -жж. Кыргыз Республикасынын Улуттук жазуучулар союзунун секретары болуп иштеген.

2010-2011- Нур Эл гезитинин башкы редактору

2015-2017-жж.  Чыгыш адабияты жана искусствосу басма компаниясында жооптуу редактор

2019-2023- Кыргызстан жазуучуларынын Адабий фондунун директору 

2023-жылдан КР Улуттук  илимдер академиясынын "Илим" Басма борборунун" улук редактор -Техникалык бөлүмдүн башчысы

Кыргыз таануу, адам таануу, саясат таануу, мамлекеттик түзүлүш, жашоо эрежелери жөнүндөгү 200дөн ашык макалалары республикалык басма сөздөрдө жарык көргөн. 

2001-ж. Эл аралык Түгөлбай Ата сыйлыгынын ээси. 

2013-ж КР Маданиятынын мыкты кызматкери 

2023- Бишкек шаардык Кеңешенин Ардак грамотасынын ээси 

2000-жылдан Кыргыз Улуттук жазуучулар союзунун мүчөсү.

 Жарык көргөн китептери 
 Кыргыз тилинде 
Кыргыздар дүйнө элин жакшылыкка алып барат! (Кыргызы поведут мир) Кыргыздын дүйнө таанымы жөнүндөгү кабарлардын топтому. – Б.: Аят, 2000. – 160 б.

Жашыл Китеп 2. Кантип жашоо керек? (Книга Будущего. Как надо жить?) Адамдардын дүйнөгө болгон көз карашы, улуттардын айырмасы, кыргыздын теги, келип чыгышы жөнүндөгү кабарлардын топтому. – Б.: Аят, 2001. – 230 б. 

Кыргыздар дүйнө элин жакшылыкка алып барат! (2-басылышы). – Б.: Аят, 2001. – 200 б.

Жашыл Китеп 1. Кыргыздар дүйнө элин жакшылыкка алып барат! (толукталып 3-басылышы). – Б.: Бийиктик, 2004. – 330 б.

Акын-поэт Муратбек Рысбеков: Сын, рецензиялар топтому (орусча, кыргызча). – Кант, 2005. – 80 б. 

Кыргыздын улуттук каада салты жана үрп адаты  - Б. Улуу тоолор 2013. - 200 б.

"Калыс-Ордо" мектеби кантип курулду? - Б. Улуу тоолор  2023. -180 б 

 Колдонулган адабияттар 
 *Кыргыз Республикасынын жазуучулары/Кыргызпатент.Түз.: М. Ааматов, А.Чекиров, Ө.Калыева. – Б.: 2011. –  456 б. ISBN   978-9967-26-379-6
Категория: Кыргыз Республикасынын жазуучулары